钦定古今图书集成/历象汇编/庶征典/第183卷 > 《管窥辑要》 > 《草木生异状占》
## 钦定古今图书集成/历象汇编/庶征典/第183卷 > 《管窥辑要》 > 《草木生异状占》

凡草木忽生异状，其地兵起，百姓受殃。一曰：“其地有
作逆者。”

“野草生如旌旗”，其野有兵。

草生为龙蛇人兽之形，是谓草妖，其地有兵乱。
木生人状。京房曰：“王德衰，下人将起，则有木生人状，
木生，同本异末。”京房曰：“君有庆。木生连理，其地有乱。
草木异本同实，将有异人同谋，不利于国。”